Fogo: autópsia konfirma má adolesenti di 13 anu grávida vítima di abuzu sexual bebi substânsias tóxicas ( venenu).
Tudu stá indika segundu fontis ligadu a ministériu públiku ki adolesenti bebi substânsias tóxicas .
Resultadus di autópsia ki pedidu pá prokuradoria di São Filipe pá djobi kauza di morti di adolesenti di 13 anus grávida di 6 mês ki kontisi dia 20 stá mostra mê bebi venenu.Por isu stá diskartadu posibilidadi di omisidiu sima stá sirkula na São Filipe.
Mesmu fonti ki ka kis ser identificadu explika má prosesu di abuzu sexual tá Kontinua tá dikori na sês trâmitis y ki pá kela dja rikolhidu material pá fazi exami di DNA ku propósitu di sklaresi si supostu namoradu era ó Nou pai di kriansa ki staba pá nasi y si na kazu afirmativu podi bem agrava krimi di abuzu sexual, dja ki adolesenti ka tinha 15 anu mesmu ki era ku sê konsentimentu tá konstitui um krimi públiku.
Supostu namoradu ki staba na instalason di polísia na dia di morti di adolesenti lebadu pá tribunal, só pá rikolhi elementus pá fazi exami.
Morti di adolesenti di 13 anu y grávida di serka di 6 mês ki kontisi na dia 20 di Abril y ki interadu três dia dipôs na simitériu di São Filipe dexa populason di sidadi São Filipe na stadu di xoki.
“Cabofree/ DYPK”
kea_Latn kea_Latn kea_Latn kea_Latn kea_Latn kea_Latn nob_Latn